CELEX: 62007CO0506
Language: mt
Date: 2009-09-03 00:00:00
Title: Digriet tal-Qorti tal-Ġustizzja (Is-Seba' Awla) tat-3 ta' Settembru 2009. # Lubricantes y Carburantes Galaicos SL vs GALP Energía España SAU. # Talba għal deċiżjoni preliminari: Audiencia provincial de La Coruña - Spanja. # L-ewwel subparagrafu tal-Artikolu 104(3) tar-Regoli tal-Proċedura - Kompetizzjoni - Akkordji - Artikolu 81 KE - Kuntratt ta' provvista esklużiva ta' karburanti u ta' kombustibbli konkluż bejn fornitur u operatur ta' pompa tal-petrol - Eżenzjoni - Ftehim ta' importanza minima - Regolament (KEE) Nru 1984/83 - Artikolu 12(2) - Regolament (KE) Nru 2790/1999 - Artikoli 4(a) u 5(a) - Tul tal-esklużività - Iffissar tal-prezz tal-bejgħ lill-pubbliku. # Kawża C-506/07.

Digriet tal-Qorti tal-Ġustizzja (Is-Seba’ Awla) tat-3 ta’ Settembru 2009 – Lubricantes y Carburantes Galaicos vs GALP Energía
            España
      (Kawża C‑506/07)
      “L-ewwel subparagrafu tal-Artikolu 104(3) tar-Regoli tal-Proċedura – Kompetizzjoni – Akkordji – Artikolu 81 KE – Kuntratt ta’ provvista esklużiva ta’ karburanti u ta’ kombustibbli konkluż bejn fornitur u operatur ta’ pompa tal-petrol – Eżenzjoni – Ftehim ta’ importanza sekondarja – Regolament (KEE) Nru 1984/83 – Artikolu 12(2) – Regolament (KE) Nru 2790/1999 – Artikoli 4(a) u 5(a) – Tul tal-esklużività – Iffissar tal-prezz tal-bejgħ lill-pubbliku”
      1.                     Kompetizzjoni – Akkordji – Projbizzjoni – Kundizzjonijiet – Effett fuq il-kummerċ bejn Stati Membri – Effett ħażin fuq il-kompetizzjoni
            – Effett sinjifikattiv – Ftehim ta’ distribuzzjoni esklużiva ta’ karburanti u ta’ kombustibbli bejn fornitur u operator ta’
            pompa tal-petrol li ma jibbenefikax minn eżenzjoni skont il-kategorija (Artikolu 81(1) KE) (ara l-punti 22-26, 33 u d-dispożittiv 1)
      2.                     Kompetizzjoni – Akkordji – Effett ħażin fuq il-kompetizzjoni – Ftehim ta’  xiri esklużiv – Kriterji ta’ evalwazzjoni – Aċċessibbiltà
            għas-suq (Artikolu 81(1) KE) (ara l-punti 28-32)
      3.                     Kompetizzjoni – Akkordji – Projbizzjoni – Eżenzjoni skont il-kategoriji – Ftehim ta’ xiri esklużiv – Regolament Nru 1984/83
            – Ftehim ta’ distribuzzjoni esklużiva ta’ karburanti u kombustibbli bejn fornitur u operatur ta’ pompa tal-petrol – Tul massimu
            – Deroga (l-Artikolu 81(3) KE; Regolament tal-Kummissjoni Nru 1984/83, kif emendat bir-Regolament Nru 1582/97, Artikolu 12(2))
            (ara l-punti 34-41 u d-dispożittiv 2)
      4.                     Kompetizzjoni – Akkordji – Projbizzjoni – Eżenzjoni skont il-kategoriji –  Ftehim vertikali – Regolament Nru 2790/1999 – Ftehim
            ta’ distribuzzjoni esklużiva ta’ karburanti u kombustibbli bejn fornitur u operatur ta’ pompa tal-petrol – Tul massimu – Deroga
            (Artikolu 81(3) KE; Regolament tal-Kummissjoni Nru 2790/1999, Artikolu 5(a)) (ara l-punti 42-47 u d‑dispożittiv 3)
      5.                     Kompetizzjoni – Akkordji – Projbizzjoni – Eżenzjoni skont il-kategoriji – Ftehim ta’ xiri esklużiv – Regolament Nru 1984/83
            – Ftehim vertikali  – Regolament Nru 2790/1999 – Iffissar ta’ prezz tal-bejgħ irrakkomandat (Regolamenti tal-Kummissjoni Nru 1984/83,
            kif emendat bir-Regolament Nru 1582/97, Artikolu 11, u Nru 2790/1999, Artikolu 4(a)) (ara l-punti 49‑56 u d-dispożittiv 4)
      
      
      Suġġett
      
         
               Talba għal deċiżjoni preliminari - Audiencia Provincial de La Coruña - Interpretazzjoni tal-Artikolu 81(1)(a) KE, tal-premessa 8
                  u tal-Artikoli 10 u 12(1)(ċ) u (2) tar-Regolament tal-Kummissjoni (KEE) Nru 1984/83, tat-22 ta’ Ġunju 1983, dwar l-applikazzjoni
                  tal-Artikolu 85(3) tat-Trattat għal kategoriji ta’ ftehim ta’ xiri esklużiv (ĠU L 173, p. 5) u tal-Artikoli 4(a) u 5 tar-Regolament
                  tal-Kummissjoni (KE) Nru 2790/1999, tat-22 ta’ Diċembru 1999, dwar l-applikazzjoni tal-Artikolu 81(3) tat-Trattat għal kategoriji
                  ta’ ftehim vertikali u prattiċi miftiehma (ĠU Edizzjoni Speċjali bil-Malti, Kapitolu 8, Vol. 1, p. 364) – Ftehim ta’ distribuzzjoni
                  esklużiva ta’ karburanti u ta’ kombustibbli bejn fornitur u operator ta’ pompa tal-petrol – Pompa tal-petrol mibnija mill-fornitur
                  permezz ta’ konċessjoni għall-bini u l-iżviluppar mogħtija mill-bejjiegħ mill-ġdid għal perijodu ta’ 25 sena fuq parti mill-proprjetà
                  u mogħtija għat-tgawdija minn dan tal-aħħar għall-istess tul ta’ żmien.
               
            Dispożittiv
      
         
                  1)
               
               
                  
               
               
                  	Kuntratt, bħal dak inkwistjoni fil-kawża prinċipali, li jipprovdi għall-istabbiliment ta’ dritt in rem, imsejjaħ “konċessjoni
                     għall-bini u l-iżviluppar”, favur fornitur ta’ prodotti taż-żejt għal perijodu ta’ 25 sena u li jawtorizza lil dan tal-aħħar
                     jibni pompa tal-petrol u jagħtiha b’kiri lill-proprjetarju tal-art għal perijodu ekwivalenti għat-tul ta’ żmien ta’ dan id-dritt,
                     fil-każ li jkun fih klawżoli dwar l-iffissar tal-prezz tal-bejgħ ta’ prodotti lill-pubbliku u/jew dwar obbligu ta’ xiri esklużiv
                     jew ta’ nonkompetizzjoni li l-perijodu tal-applikazzjoni tiegħu jeċċedi l-limiti ta’ żmien previsti mir-Regolament tal-Kummissjoni
                     (KEE) Nru 1984/83, tat-22 ta’ Ġunju 1983, dwar l-applikazzjoni tal-Artikolu [81](3) tat-Trattat għal kategoriji ta’ ftehim
                     ta’ xiri esklużiv, kif emendat bir-Regolament tal-Kummissjoni (KE) Nru 1582/97, tat-30 ta’ Lulju 1997, kif ukoll kif previsti
                     mir-Regolament tal-Kummissjoni (KE) Nru 2790/1999, tat-22 ta’ Diċembru 1999, dwar l-applikazzjoni tal-Artikolu 81(3) tat-Trattat
                     għal kategoriji ta’ ftehim vertikali u prattiċi miftiehma, ma jaqax taħt il-projbizzjoni stabbilita fl-Artikolu 81(1) KE,
                     bil-kundizzjoni li ma jkunx jista’ jaffettwa l-kummerċ bejn l-Istati Membri u li ma għandux l-għan jew l-effett li jirrestrinġi
                     b’mod sinjifikattiv il-kompetizzjoni, fatt li għandu jiġi stabbilit mill-qorti tar-rinviju billi tieħu inkunsiderazzjoni,
                     b’mod partikolari, il-kuntest ekonomiku u legali li fih jinsab dan il-kuntratt.
                  
               
            
         
                  2)
               
               
                  
               
               
                  	L-Artikolu 12(2) tar-Regolament tal-Kummissjoni Nru 1984/83, kif emendat bir-Regolament tal-Kummissjoni Nru 1582/97, għandu
                     jiġi interpretat fis-sens li ma jipprekludix, għall-finijiet tal-implementazzjoni tad-deroga prevista f’dan l-artikolu, li
                     l-perijodu tal-applikazzjoni ta’ ftehim ta’ esklużività jeċċedi l-limiti ta’ żmien previsti mill-imsemmi regolament fil-każ
                     fejn il-proprjetarju ta’ art ta lil fornitur konċessjoni għall-bini u l-iżviluppar għal perijodu ta’ 25 sena, u fejn dan tal-aħħar
                     obbliga ruħu li jibni pompa tal-petrol mogħtija b’kiri lill-proprjetarju tal-art sabiex jopera tali pompa tal-petrol għal
                     perijodu ekwivalenti għat-tul ta’ żmien ta’ dan id-dritt.
                  
               
            
         
                  3)
               
               
                  
               
               
                  	L-Artikolu 5(a) tar-Regolament Nru 2790/1999 għandu jiġi interpretat fis-sens li jipprekludi, għall-finijiet tal-implementazzjoni
                     tad-deroga prevista f’dan l-artikolu, li t-tul ta’ żmien tal-applikazzjoni ta’ ftehim ta’ esklużività jeċċedi l-limiti ta’
                     żmien previsti mill-imsemmi regolament fil-każ fejn il-proprjetarju ta’ art ta lil fornitur konċessjoni għall-bini u l-iżviluppar
                     għal 25 sena, u fejn dan tal-aħħar obbliga ruħu li jibni pompa tal-petrol mogħtija b’kiri lill-proprjetarju tal-art sabiex
                     jopera tali pompa tal-petrol għal perijodu ekwivalenti għat-tul ta’ żmien ta’ dan id-dritt.
                  
               
            
         
                  4)
               
               
                  
               
               
                  	Il-klawżoli kuntrattwali dwar il-prezz tal-bejgħ ta’ prodotti lill-pubbliku bħal dawk inkwistjoni fil-kawża prinċipali, jistgħu
                     jibbenefikaw mill-eżenzjoni skont il-kategoriji taħt ir-Regolament Nru 1984/83, kif emendat bir-Regolament Nru 1582/97, kif
                     ukoll bir-Regolament Nru 2790/1999, jekk il-fornitur jillimita ruħu li jimponi prezz tal-bejgħ massimu jew li jirrakkomanda
                     prezz tal-bejgħ u jekk, għaldaqstant, il-bejjiegħ mill-ġdid għandu possibbiltà reali li jiddetermina dan il-prezz tal-bejgħ.
                     Min-naħa l-oħra, tali klawżoli ma jistgħux jibbenefikaw mill-imsemmija eżenzjoni jekk dawn iwasslu, direttament jew permezz
                     ta’ mezzi indiretti jew moħbija, għall-iffissar tal-prezz tal-bejgħ lill-pubbliku jew għal impożizzjoni tal-prezz tal-bejgħ
                     minimu mill-fornitur. Hija l-qorti tar-rinviju li għandha tfittex mill-ġdid jekk tali obbligi jorbtux lill-bejjiegħ mill-ġdid,
                     billi tieħu inkunsiderazzjoni l-obbligi kuntrattwali kollha meħuda fil-kuntest ekonomiku u legali tagħhom, kif ukoll l-aġir
                     tal-partijiet fil-kawża prinċipali.